כביש 444

כביש 444, המוכר בשם כביש המחצבות בשל המחצבות הרבות השוכנות לאורך חלקו הדרומי, הוא אחד מכבישי האורך החשובים באזור המרכז. כביש זה עובר בתוואי דרך הים ההיסטורית. בימי המנדט, עד לסלילתו של כביש 4 בשנות השלושים, הוא שימש ככביש האורך של מישור החוף המרכזי. הוא מתחיל בלוד, עובר במחלף בן שמן, ונמשך צפונה. הוא עובר סמוך ליישובים בן שמן, שוהם, אלעד, ראש העין, כפר סבא וטייבה. תוואי הכביש עובר בתוואי דרך הים ההיסטורית. מאחר שהדרך לאורך הים הייתה קשה למעבר בגלל ביצות השרון, הכרמל הנושק לים וסולמה של צור, אשר מנע מעבר נוח ליד ראש הנקרה, עברה דרך הים תל אפק (אנטיפטריס) בסמוך לראש העין, כדי לעקוף את נחל הירקון. מתל אפק נמשכה הדרך צפונה דרך ג'לג'וליה, קלקיליה וטולכרם, שוויכה, קאקון, באקה אל גרביה והמשיכה עד לאזור נחל עירון. באזור קלקיליה הייתה צומת דרכים עם דרך יפו-שכם. במהלך המערכה על סיני וארץ ישראל במלחמת העולם הראשונה, בשנים 1915–1917, נסללה במקביל לתוואי המסילה המזרחית ההיסטורית, על ידי יחידות הצבא העות'מאני, כציר לוגיסטי לשינוע כוח אדם ומשאבים. בתקופת המנדט הבריטי גברה התנועה בדרך והיא נסללה ושופצה בתחילת שנות ה-30 של המאה ה-20. בעבודות סלילת הכביש הועסקו מאות מתושבי הכפרים הערבים בסביבה. בנוסף נסללו מספר כבישי רוחב שהתחברו לכביש, בהם כביש שכם-טול כרם וכביש בין פתח-תקוה, כפר סבא וטול כרם. בעקבות מלחמת העצמאות והסכמי שביתת הנשק שלאחריה וסימון הקו הירוק כקו הגבול בין ישראל לירדן, עבר רובו של הכביש לחזקתה של מדינת ישראל, למעט קטעים קצרים שעברו בתוך קלקיליה וטולכרם. הכביש נותק לשלושה חלקים: חלק ראשון מלוד עד קלקיליה, חלק שני מקלקיליה עד טייבה וחלק שלישי מזמר עד נחל עירון. לחלקים אלו נסללו מעקפים באורך כולל של 16 ק"מ. בנוסף נסלל בשטח השומרון והשלטון הירדני כביש חדש שקישר בין טול כרם לעזון ולקלקיליה, כתחליף לקטע טול כרם-קלקיליה שהועבר לישראל (כביש 574). לאחר מלחמת ששת הימים חודשה האפשרות לנסוע בתוואי הכביש המקורי בתוך קלקיליה וטול כרם. עם זאת בסוף שנות ה-80 של המאה ה-20 נסלל כביש עוקף קלקיליה מדרום, כהמשך כביש 55, המתחבר לכביש 444 בצומת נווה ימין. בסוף שנות ה-90 של המאה ה-20 ותחילת שנות ה-2000 נסלל כביש 6 במקביל לכביש 444, ובמסגרת עבודות סלילתו של הראשון, שונה גם התוואי של כביש 444 במספר נקודות, והכביש הפך לכביש שירות של כביש 6 המאפשר גישה ליישובי הסביבה. בצומת גבעת כוח, בין אלעד לצומת טירת יהודה, נבנה גשר המעתיק את התנועה של כביש 444 אל מעל כביש 6, וכן תוואי חדש של כביש 444 באורך 1 ק"מ שסללה הזכיינית חברת דרך ארץ. נסלל כביש הרוחב 471 המתחבר לכביש 444 בצומת נחשונים. נסלל קטע דו-מסלולי בכניסה לשוהם, ונסלל חיבור חדש של הכביש למחלף בן שמן. בעת המאבק נגד סלילת כביש 6, טענו ארגוני איכות הסביבה ששדרוג כביש 444 הקיים יכול לשמש כתחליף לסלילת כביש 6. באזור קלקיליה וג'לג'וליה, עובר כביש 6 בחלקו בתוואי המקורי של כביש 444. במסגרת העבודות לסלילת כביש 6, הוחלט על סלילת תוואי חדש לכביש 444 שקיבל את השם עוקף ג'לג'וליה-קלקיליה, כולל חיבור חדש למחלף אייל. העבודות לסלילת קטע זה התעכבו עקב ערעור על תוצאות המכרז לסלילתו. בינתיים פרצה האינתיפאדה השנייה והוחלט על הקמת גדר ההפרדה בין ישראל והשטחים. בקטע של כביש 444 שתוכנן במקור לעבור מזרחית לכביש 6, הוקמה גדר ההפרדה עם קלקיליה. עקב כך גם תוואי חיבור הכביש למחלף אייל הצריך שינוי, בנקודה בה גם מתחבר כביש הרוחב 551, שלא נסלל בשל התנגדות פעילי איכות הסביבה. כדי להשלים את חיבור מחלף אייל בזמן נסלל כביש מפותל, שבא לפתור גם בעיות של הפקעת קרקע - כביש 5504. כביש 444 באזור זה נותק מחלקו הצפוני. החיבור של כביש 5504 במחלף אייל והניתוק מכביש 444, גרם לתאונות דרכים רבות בנקודה זו, ופקקי תנועה קשים בשעות העומס. בשנת 2003 בוצע שיקום של קטע הכביש טירה-טייבה. העבודה כללה הרחבת הכביש לדו-מסלולי, שיקום המסלול הקיים והסדרת הצמתים והצבת רמזורים. בסוף העשור השני של המאה ה-21 התחיל פרויקט לשדרוג הכביש, במטרה להפוך אותו לכביש דו-מסלולי, בעל שני נתיבי נסיעה לכל כיוון לכל אורכו. במסגרת זו, נבנה מחלף ראש העין דרום, נסלל מסלול נוסף בקטע אלעד-ברקת, כולל הכפלת הגשר מעל כביש 6 ושודרג צומת הכניסה לטייבה. בנוסף מתבצע הפרויקט להשלמת עוקף ג'לג'וליה-קלקיליה לפי התכנון המקורי. הפרויקט כולל הקמת כביש חדש דו-מסלולי ודו-נתיבי באורך 5 ק"מ בצמוד לגדר ההפרדה ליד קלקיליה והקמת גשר באורך 465 מטרים מעל כביש 6. בתוואי הצפוני של הדרך עובר כיום כביש 574, המתחיל בצומת בארותיים בפאתי העיר טול כרם, מתחבר לכביש המקורי בפאתי זמר וממשיך בתוואי המקורי עד אזור נחל עירון. על פי תוכנית שאושרה ב-2002, הכביש אמור להמשיך מטייבה בתוואי חדש ולהתחבר לכביש 57 ליד ניצני עוז. במרץ 2019 פורסמה הודעת הפקעה של שטחים הנדרשים לצורך סלילת קטע זה של הכביש. קטע זה ישמש ככניסה נוספת לעיר חריש הסובלת מבעיות תחבורה. ב-29 בספטמבר 2022 נפתח מקטע חדש בן 5 ק"מ אשר מחבר את צומת נווה ימין מזרח לצומת אייל. פתיחת המקטע החדש הקשתה על תושבי השומרון שמגיעים מכביש 55 עקב היווצרות פקקי ענק. בנוסף, ירד הצורך בכביש 5504 אשר עד אז שימש כמקטע משלים למקטע זה. מדיה וקבצים בנושא כביש 444 בוויקישיתוף הפסקת העבודה בכביש תול קרם קלקליה, הארץ, 18 במאי 1934 נגמרה סלילת הכביש שכם - יפו, דואר היום, 31 באוקטובר 1935 כביש פתח-תקוה -- תול כרם נפתח, הארץ, 22 באוקטובר 1935 כבישים חדשים ברחבי המדינה, הארץ, 2 ביוני 1950 אורון מאיר, "די לקשקש, צעק לוי למפגיני "כך" בחנוכת עוקף־קלקיליה, חדשות, 21 בפברואר 1989 גל ניסים, ‏נפתחו 4 קטעים מכבישי רוחב המשתלבים בחוצה ישראל, באתר גלובס, 14 ביולי 2002 אפי לנדאו, ‏בן רחמים זכתה במיכרז הראשון לעבודות עפר בכביש מכבית, באתר גלובס, 30 ביולי 1997 הארץ, כבישים מהירים, סלילה אטית, באתר TheMarker‏, 2 בנובמבר 2003 בשבוע הבא - מחלף בן שמן נפתח לתנועה, באתר גלובס, 7 באפריל 1997 דניאל מורגנשטרן, לעצור את כביש משטה ישראל, באתר הארץ, 9 בפברואר 2003 דליה טל, ‏פרשה בעוקף ג'לג'וליה, באתר גלובס, 6 באוגוסט 2000 דליה טל, ‏המדינה תשלם 40 דולר למ"ר לקרקע שהופקעה בג'לג'וליה, באתר גלובס, 10 בנובמבר 2002 מאת יצחק דנון, ‏מע"ץ מכחישה טענות גיאו-בר על שחיתות במיכרז עוקף ג'לג'וליה, באתר גלובס, 5 בספטמבר 2000 מזל מועלם, מטה המאבק נגד "קלקיליה הגדולה", באתר הארץ, 27 באוגוסט 2002 דליה טל, ‏סללום כמו בפיורדים של נורווגיה, באתר גלובס, 8 בפברואר 2004 דוד רטנר, מחלף אייל - אתר מרובה תאונות, באתר הארץ, 13 ביולי 2004 ענת ג'ורג'י, יודעים שהמחלף בעייתי ודבר לא נעשה, באתר הארץ, 1 בפברואר 2004 שירות גלובס, ‏סנונית ראשונה? תושבי כוכב יאיר-צור יגאל יפגינו נגד הפקקים במחלף אייל, באתר גלובס, 17 ביוני 2008 גל ניסים, ‏קל בניין תשקם קטע מ-444 ב-32 מיליון ש', באתר גלובס, 8 ביוני 2003 מתן דויטש, נלחמים בפקקים: החלו העבודות להקמת מחלף ראש העין דרום, באתר mynet‏ ראש העין, 27 באוגוסט 2019 כביש 444 אלעד-ברקת נפתח לתנועה! | חוצה ישראל ומשרד התחבורה, סרטון בערוץ "חברת חוצה ישראל", באתר יוטיוב (אורך: 01:07) אבי בר-אלי, "תעוף מהשטח, או שתישחט": 2.5 ק"מ שמתארים כל מה שדפוק במדינה, באתר TheMarker‏, 19 בנובמבר 2021 אריה אברמזון, הקלה בדרך לכביש 6: מתחילה סלילת כביש "עוקף קלקיליה" מזרחית לכפר סבא, באתר צומת השרון, ‏3 במאי 2019 בג"ץ 3456/19 עיריית קלנסווה ואח' נ' המועצה הארצית לתכנון ולבניה, ניתן ב־9 ביולי 2019 נמרוד בוסו, המדינה תיכננה את חריש - רק שכחה לחבר אותה לכביש, באתר TheMarker‏, 19 ביוני 2015 אורלי הררי, נפתח כביש 444 מצומת נווה ימין למחלף אייל, באתר ערוץ 7, ‏2022-09-29